བོད་རང་སྐྱོང་ལྗོངས་བུད་མེད་མཉམ་འབྲེལ་ལྷན་ཚོགས་ཀྱི་འགན་འཁུར་བས།བོད་རང་སྐྱོང་ལྗོངས་བུད་མེད་མཉམ་འབྲེལ་ལྷན་ཚོགས་ཀྱིསརྒྱུད་གཅིག་ལམ་གཅིགགི་གྲོས་འགོ་དང་ལེན་ཧུར་ཐག་ཞུས་ནས་མཐའ་འཁོར་གྱི་རྒྱལ་ཁབ་དང་སྤེལ་རེས་མཉམ་ལས་བྱེད་ཤུགས་ཆེ་རུ་བཏང་བ་སྟེ།བུད་མེད་ཁེ་ལས་མཁས་ཅན་སྒྲིག་འཛུགས་ཀྱིས་ནེ་པ་ལར་འཚམས་འདྲི་བྱས་ནས་མི་རིགས་ལག་ཤེས་ཐོན་རྫས་ཀྱི་ཚོང་དོན་སྦྲེལ་ཟམ་བཙུགས་ཐོགརྒྱལ་སྤྱིའི་འགྲོ་འོང་བརྒྱུད་བོད་ཀྱི་བུད་མེད་ཚོའི་ངོ་མཚར་གཏམ་རྒྱུད་ཡག་པོ་བཤད་ནས་ཀྲུང་གོའི་བུད་མེད་ཀྱི་འཕེལ་རྒྱས་གནས་ཚུལ་དྲིལ་བསྒྲགས་བྱས་པ་དང་།ཕུལ་བྱུང་གི་བུད་མེད་འཐུས་མི་སྔ་རྗེས་སུ་ཤང་ཀང་དང་།ཨའོ་མོན།ཐའེ་དབན་བཅས་སུ་སློབ་སྦྱོང་དང་རྟོག་ཞིབ་བྱེད་པར་བཏང་ནས་ཀང་ཨའོ་ཐའེ་བཅས་ཀྱི་བུད་མེད་རྩ་འཛུགས་དང་སྤེལ་རེས་བྱ་རྒྱུར་ཤུགས་སྣོན་བརྒྱབ་པ།བུད་མེད་མཉམ་འབྲེལ་ལྷན་ཚོགས་ཀྱི་ལས་བྱེད་པ་ཧྲང་ཧའེ་དང་།ཁྲུང་ཆིང་།ཀྲེ་ཅང་།ཧུའུ་པེ།སི་ཁྲོན་སོཌ་སུ་བུད་མེད་ལས་དོན་གྱི་ཉམས་མྱོང་སློབ་སྦྱོང་བྱེད་པར་མངགས་པ་བཅས་བྱས་པས།རྒྱལ་ནང་གི་བུད་མེད་རྩ་འཛུཌ་དང་སྤེལ་རེས་དང་འགྲོ་འོང་བྱེད་མང་དུ་ཕྱིན་ཡོད་ཅེས་ངོ་སྤྲོད་བྱས་པ་རེད།